me gseht se nümm so viu ir schtadt  öppen am sunntig mau im tierpark  är schtosst dr wage - sie fuetteret d'büffle  & die chliini grännet & schiesst dr nuggi furt  är bückt sech & är gseht chli komisch us  villecht isch's dr teddybär i sim hosesack  är list dr nuggi uf  & tuet ne dr chliine wieder ine  & die grännet & grännet & hört nümme uf  & jitze wird är ganz närvös  & laat dr chinderwage schtah  sie het erbarme - nimmt die chliini i d'arme  & die wird plötzlech schtiu & lachet ds mami a  sis schnäue outo het är immer no  & so schön wie's isch - es ligt jitz nümme dinn  & mit däm chindersitz isch's nume no haub so schpitz    sie findet's sowieso e witz & wett lieber no es ching  dür d'wuche schteit är hinder em gmüesregau  är schafft im lade wo sim schwager ghört  & dä kennt'r no vor schueu & het ne nid möge schmöcke  het ne nid emau beachtet & jitze isch es umgekehrt  aber är verchouft das gmües mit charme  är het geng e schpruch parat  är lachet mit de dame - kennt jedi bim name  da chunnt dr schwager us em lager  & si charme gheit i chopfsalat  es isch truurig - es isch wahr & me würd ne fasch nümm kenne  dr rebeu hingerem gschteu - hanspeter jitz bisch ne nümme